**סיכום מפגש – 9.7.2025 – מאקרו כלכלה – הדרכה לעבודה המסכמת (בקטנה)**

**שני העמודים הראשונים בתדריך זה – מנהלות; מעמ׳ 3 ואילך – תוכן והבהרה לשאלות**

**תיאום ציפיות:**

* כמובן שאי אפשר לתרגל ממש תרגילים דומים עם מספרים אחרים – הרי העבודה היא חלף בחינה; אבל כן נרצה להדריך, להקטין את אי הוודאות, להסביר בדבר אופן המענה וכן הדגשים הרלוונטיים שאני מעניק במסגרת הבדיקה.
* נכון למועד כתיבת שורות אלו, תאריך ההגשה הסופי טרם נקבע, והוא ייקבע על ידי מר כץ ויפורסם לכולנו מיד לאחר קבלת נתונים מהמנהל על לו״ז מלא. בכל מקרה, ״יש זמן״ ובכל מקרה שווה להתחיל ככל שניתן כדי למנוע לחץ – גם אם זה אומר להתחיל בשאלות ה״קלות״ או ה״ברורות״ יותר בשלב ראשון.

**אז מה נכלל בסיכום זה?**

* אנחנו נסקור כל שאלה ושאלה.
* נדגיש את הכלים וההיבטים המרכזיים הקשורים אליה.
* נבהיר את הנושא ואת תחום התוכן.
* נעניק דגשים מרכזיים בבדיקה / להתייחסות.

**מנהלות:**

* עבודת ההגשה היא אישית.
* כאמור בהגדרות – העבודה כוללת 12 שאלות.
* יש להשיב על 10 מתוכן (ניתן לדלג על ה-2 שפחות ברורות לכם).
* במידה ותשיבו על כל 12 השאלות – תיבדקנה 10 השאלות הראשונות בלבד. כלומר, נניח שהחלטתם לנסות לענות על כל השאלות – לפני ההגשה, דאגו לבטל (או לציין באופן בולט ״לא לבדיקה״) לצד 2 השאלות שעליהם ויתרתם.
* משקל כל שאלה: 10 נק׳.
* אופן המענה צריך להיות מסודר, מובנה, ברור. יינתן משקל במסגרת ציון העבודה לאופן הצגת הנימוקים והממצאים. לגבי מה זה אומר מסודר, מובנה וברור – ראו בהמשך.
* את ההגשה יש לבצע כקובץ PDF בתיבת ההגשה באתר הקורס. אין להגיש פורמטים אחרים, אין להגיש קבצים מכווצים, ההגשה היא בקובץ אחד ויחיד.
* תיבת ההגשה תוסתר לאחר המועד האחרון להגשה – ותוצג מחדש לאחר פרסום הציונים – ההערות יוצגו בתוך תיבות ההגשה.
* העבודה אחידה לכולם; ומטבע הדברים הדבר מעורר אתגרים בהיבטי המשמעת וטוהר העבודות והבחינות. אנו שומרים לעצמנו את הזכות לערוך בדיקות מקוריות, בדיקות מבוססות AI, ניתן יהיה לזמן את הפותר/ת להגנה ו/או לשאול שאלות כדי להבטיח את היושרה האקדמית.

**דגשים עקרוניים לגבי אופן המענה:**

* פתרון השאלות צריך להתבסס על חומרי הקורס.
* לעניין זה: חומרי הקורס = לרבות מחברת הקורס ולרבות דגשים שניתנו על ידי שלומי (למי שמעוניין).
* כל עוד תהליך הפתרון חופף לתהליכים הקורסיים (לא משנה באיזו קבוצה אתם או מחומרים של מי למדתם) – והוא מוצג בצורה ראויה, יתקבל ניקוד רלוונטי.
* כשיש ספק – אין ספק: אם אני לא בטוח אם תהליך העבודה שלי מספיק ברור ומפורט, תמיד שווה להוסיף כמה מילים – מה הנוסחה, מה עשיתם, מה ההיגיון. זה לא אומר שצריך לחפור את חיינו על כל שאלה; אבל המטרה היא שהבודק (במקרה שלכם – אנוכי) אבין בצורה פשוטה לא רק את התשובה הסופית אלא גם את תהליך הפתרון שהפעלתם.
* מצב שבו התשובה הסופית נכונה, אבל תהליך הפתרון כולל גיבוב מספרים ואיזושהי משוואה שאיננה קריאה בצורה אוטונומית (כשלעצמה), עלול להוביל להפחתת ניקוד.
* המסר המרכזי: ״**המרצה לא צריך להתאמץ כדי לבדוק – אתם צריכים להתאמץ כדי להנגיש את הפתרון**״ ואי עמידה באמת מידה זו עלולה להוביל להפחתת ניקוד מסוימת.
* תמיד אפשר לקבל ״השראה״ לגבי כתיבת פתרונות מפורטים מחומרי הקורס.

**עקרונות ועיקרים – שאלה 1 – חשבונאות לאומית**

* הכוונה בשאלה זו – היא לפתור לפי ההגדרות שנלמדו בפרקי הקורס הראשונים, לפני שהתחלנו לדבר על שוק הכסף, שוק המוצרים, שיווי משקל. נוסחאות חשבונאות לאומית בלבד.
* ספציפית: הצגנו נוסחאות כגון – ההגדרה של הביקוש המצרפי (במשק הסגור) אל מול התוצר (מקורות ושימושים), הצגנו דוח היווי הון (השקעות מצד אחד, אל מול חסכון מצד שני – חסכון פרטי, חסכון עסקי, חסכון ממשלתי), הגדרנו את מהותה של ההכנסה הפנויה ואת ההגדרה של כל אחד מסוגי החסכון.
* הנתונים המספריים בשאלה מספקים מידע בדבר תשלומי העברה (תשלומי העברה שהממשלה מבצעת לאוכלוסיה – כגון קצבאות ביטוח לאומי, או מענקים למשרתי מילואים, או קצבת ילדים) אל מול קיצוץ בהוצאות הממשלה. ידע מידע נוסף שמגדיר: נטייה שולית לצרוך שווה לנטיה שולית לחסוך. חשבו היטב מה זה אומר על ערכים (ראו הגדרות שמדברות על הקשר המתמטי בין MPC ל-MPS).
* הנדרש הספציפי שבעצם מבקש: כיצד פעולות אלו יבואו לידי ביטוי בנתוני החשבונאות הלואמית – הציגו ״הכל״:
  + מקורות ושימושים – תוצר Y אל מול ביקוש לצריכה פרטית C לצריכה ציבורית G ולהשקעות I. בהקשר זה – חשוב לשים לב, שאם אין מידע על שינויים ברכיב מסויים, יש להניח שהוא לא השתנה. מדגיש: לא עובדים כאן על השפעות בשיווי משקל. פשוט מנסים לפי ההגדרות הבסיסיות ביותר של החשבונאות הלאומית להבין – אילו מבין הערכים המתוארים בשאלה השתנו בצורה ישירה, ובאיזה סכום.
  + דוח היווי הון – השקעות I אל מול חסכון פרטי Sp חסכון ציבורי SG וחסכון עסקי SB. לפעול לפי אותו עיקרון – הווי אומר: אם הנתונים המספריים משנים אחד או יותר מהערכים לפי הגדרתו בחשבונאות לאומית – ציינו את השינוי. אחרת, ציינו ״אין שינוי״ (או סימן = מעל הגודל הרלוונטי).
  + אם יש ערכים ספציפיים שהובילו לשינוי בהגדרות, לציין אותם. למה הכוונה? נניח שבדוח היווי הון ההשקעות לא השתנו, אבל החסכון העסקי עלה והחסכון הציבורי ירד. הציגו תחשיב עזר בצד שמסביר – איך בדיוק הסקתם שהחסכון העסקי עלה והציבורי ירד.
* בקצרה: Y = C + G + I ; I = Sp + Sb + Sg ולהציג ולנמק שינויים ישירים בלבד שעולים מהנתונים מפורשות בערכי משוואות אלו.

**עקרונות ועיקרים – שאלה 2 – חשבונאות לאומית**

* אותם דגשים עקרוניים כמו שאלה 1 - לא בודקים שינויים בשיווי משקל ועל בסיס המכפילים וכל ההקשר הקיינסיאני – אלא שינויים שנובעים ישירות מהגדרות החשבונאות הלאומית בלבד.
* הדגשים הרלוונטיים זהים לשאלה 1. גם ההדגש של הנדרש ״בקצרה״.

**עקרונות ועיקרים – שאלה 3 – פונקציית צריכה (פונקציית הביקוש לצריכה פרטית C)**

* כזכור לכולנו – פונקציית הביקוש לצריכה פרטית מוגדרת עקרונית באופן הבא:

* כאשר C0 הוא גודל הביקוש האוטונומי לצריכה פרטית (שאיננו תלוי בהכנסה הפנויה) ואילו MPC זו הנטייה השולית לצרוך.
* הנתונים בשאלה מגדירים מספרית את ההכנסה הפנויה, וכן את העובדה שאין חסכון כלל במצב כזה. זכרו שהחסכון הוא ההפרש הפשוט בין ההכנסה הפנויה לבין הצריכה. זה לגבי ״מצב המוצא״.
* הנתונים הנוספים בשאלה מגדירים שאם הממשלה תפחית מסים בסך 2,000 (חשבו מה זה יכול לעשות להכנסה הפנויה), החסכון יגדל ב-500. חשבו מה זה אומר לגבי הצריכה.
* על בסיס המידע הזה, נסו לכמת מתמטית את פונקציית הצריכה.
* קיים דגש משמעותי בשאלה זו ובכלל לגבי דרך החישוב – כלומר: הציגו תחילה את הנתונים המספריים לפי הגדרותיהם, ציינו מה כל נתון אומר (מילולית, ומה השפעתו על הסימונים והערכים) ויצרו את המשוואה / מערכת המשוואות ממנה תסיקו את ערכי C0 ו-MPC כדי להציג את הפונקציה שהיא התוצאה שצריכה להיות ״מבחינת מבנה מתמטי״ כגון .
* בקצרה: קחו את נתוני השאלה, את ההגדרות של צריכה פרטית, של MPC, והנתונים המספריים, ובצעו שרשרת חילוצים רלווונטית עבורם כדי לבטא מספרית את פונקציית הביקוש לצריכה פרטית (ראו מבנה מתמטי בבולט הקודם).

**עקרונות ועיקרים – שאלה 4 – פונקציית צריכה (פונקציית הביקוש לצריכה פרטית C)**

* מיני רציונל: לוקחים כסף מהעשירים (שצורכים שיעור יחסי נמוך מהכנסתם, MPC נטייה שולית לצרוך נמוכה יחסית) ומעבירים כסף לעניים (שצורכים שיעור גבוה יחסית מהכנסתם, MPC נטייה שולית לצרוך גבוהה יחסית).
* כבר בשלב הזה - אתם יכולים לחשוב עקרונית, מה צפוי לקרות במשק. אבל, הדרישה בשאלה היא מאד ספציפית: מה יקרה לצריכה הפרטית C ולחסון הפרטי SP.
* התהליך שאותו אנו מצפים לראות צריך להתייחס לניתוח ההשפעה על כל משפחה בנפרד. נסו לחשוב – מהי ההשפעה של השינויים על כל משפחה (סוג משפחות) – על ההכנסה הפנויה, על הביקוש לצריכה, ובהתאם (ראו הגדרת חסכון) על החסכון, בכל סוג משפחות.
* לאחר הניתוח של השינויים בכל סוג משפחה, חברו את הערכים וגלו את השפעה הכוללת על C ועל SP ברמת המשק כולו, לפי הגדרותיהם.
* בקצרה: לנתח הכנסה פנויה צריכה פרטית וחסכון בכל משפחה ואז לחבר את הערכים.

**עקרונות ועיקרים – שאלה 5 – שיווי משקל בשוק המוצרים בלבד**

* השאלה נפתחת בהצגת נתונים מספריים לגבי פונקציות ביקוש לצריכה פרטית (כתלות בהכנסה הפנויה, שהיא כבר אחרי מס), השקעות, צריכה ציבורית, מסים, וכן מידע לגבי תוצר תעסוקה מלאה.
* שוק הכסף לא פעיל – כלומר, אנו דנים בפרק הקורס שמתעלם לחלוטין משוק הכסף, ריביות והשפעות צולבות (לא החלק האחרון בקורס, אלא לפניו).
* נתון שהממשלה מעוניינת לסגור את הפער. איזה פער? בשוק המוצרים יכולים להיות שני סוגי פערים: פער אינפלציוני – כאשר תוצר שיווי משקל גבוה מתוצר תעסוקה מלאה, או פער דפלציוני – המקרה ההפוך.
* הראינו במפגשים בטבלה 3 כלים של ״מדיניות פיסקלית״ שמאפשרים לסגור את הפער הזה.
* בהתאם לסוג הפער שגיליתם – צרו 3 שרשראות פתרון: כל שרשרת עבודה תציג בכותרת את הכלי הרלוונטי (למשל: ״מדיניות פיסקלית מסוג\_\_\_\_״) ואז תציג לפי ההגדרה על כל שרשרת פתרון כזו:
  + מה השינוי הנדרש (למשל במסים, או בהוצאות הממשלה, או גם וגם, כתלות בשיטה)
  + מה השינוי הצפוי בתוצר.
  + מה השינוי הצפוי (בהתאם לפונקציות הנתונות בשיווי המשקל החדש, לאחר ההתערבות) בצריכה הפרטית, בצריכה הציבורית ובהשקעות (כלומר לצד השינוי ב-Y יש להציג שינויים ב-C, I, G בכל שיטה).
  + בנוסף – יש להציג את השינוי בהשקעות אל מול השינוי בחסכון הפרטי, בחסכון העסקי והחסכון הציבורי (אם ערכים ספציפייים לא השתנו לדעתכם, זה אפשרי ומציינים לל״ש).

**עקרונות ועיקרים – שאלה 6 – שיווי משקל בשוק המוצרים בלבד**

* יש מידע מפורש כמותי על נטייה שולית לצרוך MPC ועל נטייה שולית להשקיע MPI.
* חשבו: האם יש משמעות לחיבור MPC + MPI בשאלות העוסקות בשיווי משקל בשוק המוצרים? לאיזה צורך.
* בנוסף ידוע שהחלק הקבוע בביקוש המצרפי (החלק האוטונומי בביקוש המצרפי, המסומן במשוואת הביקוש המצרפי) הוא ערך מספרי מוגדר, וגם נתון תוצר תעסוקה מלאה.
* זכרו: הצגנו פונקציית ביקוש מצרפית שתלויה ב- ו- MPE. ישמו עקרון זה, על מנת לבחון מהו תוצר שיווי המשקל במצב המוצא (הראינו כמה שיטות, לי לא משנה איך תפתרו), מהו פער התוצר ככל שקיים, האם יש פער אינפלציוני / דפלציוני.
* לאחר שזיהיתם את תוצר שיווי המשקל והפער מהסוג הרלוונטי – חוזרים לאותו עיקרון כמו בשאלה 5 שבמסגרתו ארצה לדעת ב-3 כותרות נפרדות (3 כלים בהתאם לסוגי ההתערבות הממשלתית הפיסקלית שהצגנו) את הכלי שבוצע ואת ההשפעות שלו על דוח מקורות ושימושים ועל דוח היווי הון (תכל׳ס – אותם תוצרים כמו שהגדרנו במענה לשאלה 5).
* בעצם, שאלה זו כמעט זהה עקרונית לשאלה 5. השינוי העיקרי מתייחס להבדל שבין חישוב פונקציית ביקוש מצרפית כסיכום משוואות ביקושים קיימות, אל מול הסקת ביקוש מצרפי מנתונים מילוליים.

**עקרונות ועיקרים – שאלה 7 – שוק כסף וכמות הכסף**

* אנחנו הגדרנו במפגשים את המשמעות של עירוי פנימי (חיובי ושלילי), עירוי חיצוני (חיובי ושלילי) והשפעתם המדוייקת על כמות הכסף, שנגזרת ממכפיל הכסף (K) אשר מושפע מיחס הרזרבה.
* בהתבסס על נתונים אלו, לא צפויה להיות בעיה לחלץ ערכים רלוונטיים הקשורים לשוק הכסף (כגון רזרבה).
* הדבר היחידי ה״לכאורה חדש״ הוא הדרישה ל״מאזן הבנקים המסחריים״. וגם אם טרמינולוגיה ספציפית זו לא הוטבעה בשיעורים, משמעותה פשוטה:

כולנו יודעים שעו״ש הוא חלק מכמות הכסף.

יותר מזה, אנחנו יודעים שכמות הכסף היא למעשה מב״צ (מזומן בידי ציבור) + עו״ש.

אנחנו יודעים שהעו״ש למעשה נגזר מיחס הרזרבה של הבנק (כי כולנו יודעים – ודיברנו על זה לא מעט – שככל שיחס הרזרבה נמוך יותר, הבנק צריך ״לשמור פחות כסף אצלו״, ויכול ״לשחק יותר עם הכסף״ ו״להגדיל את כמות הכסף).

* + קודם כל, תזהו מה קרה בשאלה לבסיס הכסף.
  + לאחר מכן תזהו מה קרה לכמות הכסף.
  + לאחר שזיהיתם מה קרה לכמות הכסף, ואתם יודעים מה קרה למב״צ (יש נתון מפורש שמדבר על מה הציבור עשה עם הכסף הפיזי בידיו), אתם בעצם יודעים מה קרה לעו״ש.
  + אחרי שאני יודע מה קרה לעו״ש, אני צריך להגיד לעצמי דבר מאד פשוט: העלייה בעו״ש = עלייה ברזרבה של הבנק + ההלוואות.
  + נניח למשל שזיהיתי שהעו״ש גדל ב-5,000 ובנוסף יחס הרזרבה הוא 0.1 כל שאצטרך להציג כתשובה לנדרש הוא:

|  |  |
| --- | --- |
| **רזרבה: עלייה ב-500 = 0.1 \* 5,000 (עלייה בעושׁ כפול יחס הרזרבה)** | **עו״ש: עלייה ב-5,000** |
| **הלוואות: ההפרש בין העלייה בעו״שׁ לעלייה ברזרבה 4,500** |  |

* **בקצרה: בכלי הקורס, נשים לנגד עינינו את משוואות בסיס הכסף, כמות הכסף, המכפיל. נחלץ את הערכים הרלוונטיים, והתשובה הסופית של מאזן הבנקים המסחריים היא בסך הכל עלייה בעו״שׁ בצד אחד, עלייה ברזרבה לפי העלייה בעו״שׁ כפול יחס הרזרבה, ועלייה בהלוואות לפי ההפרש (בין העלייה בעוש לעלייה ברזרבה).**

**עקרונות ועיקרים – שאלה 8 – שוק כסף וכמות הכסף**

* בשאלה זו בשונה משאלה 7, יחס הרזרבה נתון.
* גם המזומן בידי הציבור נתון.
* גם רזרבות הבנקים נתונות. זכרו: רזרבת הבנקים היא המכפלה של העו״שׁ ביחס הרזרבה.
* השינוי המתואר: הקטנת מזומן בידי הציבור (איזה עירוי זה ובאיזה כיוון? חיצוני / פנימי? חיובי / שלילי? בהתאם, מה השפעתו על כמות הכסף, ובהתאם על העו״ש).
* למדנו שני כלים שבאמצעותם הבנקים יכולים לעקר (לבטל / לנטרל) שינויים בכמות הכסף. חשבו היטב באילו שינויים מדובר, על אילו ערכים במשוואה הם משפיעים.
* על בסיס משוואות מתאימות – עירוי / כלים אחרים של הבנק המרכזי, חשבו מה יקרה לעו״שׁ הבנקים (אם בכלל), מה יהיו הערכים הרלוונטיים העדכניים של בסיס הכסף / כמות הכסף / יחס הרזרבה העדכני.
* ובעיקר, הציגו את המצב לפני ואחרי השינוי כדי להראות את נטרול השינוי הראשוני בצורה מלאה.

**עקרונות ועיקרים – שאלה 9 – מודל משולב בשוק המוצרים ובשוק הכסף במצב של אבטלה**

* אבטלה: Y נמוך מתוצר תעסוקה מלאה YF.
* עוסקים במודל משולב – שוק המוצרים ושוק הכסף – משום שיש גם דיון בריבית והשלכותיה.
* בנתוני השאלה סיפקו מידע על נטייה שולית לצרוך MPC ונטייה שולית להשקיע MPI כולנו יודעים מה זה אומר לגבי נטייה שולית להוציא והשלכותיה.
* קיים מידע נוסף שדן בכך שאם התוצר גדל ב-250, הביקוש לכסף עולה (כמובן, לפי ההגדרה) אך נתון מפורשות שהעלייה בשיעור הריבית בעקבות האירוע תהיה ב-0.25.
* כנתון: השפעת הריבית על ההשקעה היא פי 20. כלומר – אם הריבית עולה ב-1, ההשקעה יורדת ב-20. וכמובן גם להפך – אם הריבית יורדת ב-1, ההשקעה עולה ב-20.
* בנוסף, הריבית משפיעה על הקטנת הצריכה הפרטית – אם הריבית עולה ב-1, הצריכה הפרטית יורדת ב-10.
* הממשלה הגדילה את הצריכה הציבורית ב-500, והעלתה מסים ב-312.5.
* זכרו: כאשר קיים שיווי משקל משולב בשוק המוצרים ובשוק הכסף, כדאי מאד לחלק את הדיון לחלקים. קודם כל ננסה להבין מה קורה בשוק המוצרים עצמו – השינויים הראשוניים ב-C,I,G טרם הדיון בהשפעות על שוק הכסף והריבית.
* לכן, טרם הדיון בריבית, הקפידו להבין: מה עליית המסים עושה להכנסה הפנויה ולצריכה הפרטית? איזה גודל מושפע כתוצאה מעלייה בצריכה הציבורית? בהתאם, מה ההשפעה הכוללת של השינוי הראשוני הזה על הביקוש המצרפי AD (בשלב ראשון, בהתעלם משוק הכסף).
* אחרי שהבנתי את השינוי ההתחלתי ב-AD, אם על כל 250 עלייה הריבית עולה ב-0.25, בכמה הריבית תעלה על השינוי שגיליתם בתוצר בשוק המוצרים?
* בשלב הזה: אחשב את השינוי בתוצר שמתחשב בהשפעות השליליות הראשוניות בשוק המוצרים על הצריכה הפרטית וההשקעות.
* בעצם אקבל שנוצר שינוי בצריכה הפרטית ובהוצאות הממשלה באופן ראשוני, ולאחר מכן, שינוי נוסף בצריכה הפרטית ובהשקעות, בעקבות עליית הריבית. אגלם אותם במשוואה הכוללת של C, I, G
* דוח מקורות ושימושים ודוח היווי הון – בסך הכל יאמר: Y=C+I+G (להציג ערכים) ו-I=Sp+Sg+Sb

**עקרונות ועיקרים – שאלה 10 – מודל משולב בשוק המוצרים ובשוק הכסף במצב של אבטלה**

* פער דפלציוני נתון. נטייה שולית לצרוך ולהשקיע נתונה.
* ההתחלה זהה לחלוטין לשאלה קודמת.
* הפעם: האירוע המתואר לא מדבר על שינויים בביקושים ובתוצר שהובילו להשפעה ״סיבובית״ על הריבית – אלא שינוי מוגדר בריבית בעקבות מדיניות מוניטרית מרחיבה.
* אם הריבית ירדה – מה תהיה ההשפעה על הביקוש. ההשפעה על הביקוש נובעת מההשפעות שתיווצרנה כנתון על הצריכה הפרטית, על ההשקעות – וכתוצאה מכך – על AD.
* במלים אחרות: הפעם לאור העובדה שאין נתונים ברורים על שינוי בשוק המוצרים, צריך להתחיל משוק הכסף, להבין מה ההשפעה של שינויי הריבית על הביקוש לצריכה פרטית C ולהשקעות I וכתוצאה מכך על AD, תוכלו לבוא ולהגדיר, בהתאם למכפיל הקייסיאני מה תהיה ההשפעה על התוצר, ולפי זה לבנות דוח מקורות ושימושים ודוח היווי הון Y=C+I+G (להציג ערכים) ו-I=Sp+Sg+Sb
* השאלה זו פשוטה מקודמתה: כי במקום להבין איך שוק המוצרים משפיע על ריביות ואיך השינוי בריביות חוזר לשוק המוצרים (השאלה הקודמת), הפעם – השינוי בריבית הוא אחד, יחיד ומוגדר. וברגע שאדע על פי הנתונים איך הוא משפיע על AD ועל התוצר – פחות או יותר סיימתי.

**עקרונות ועיקרים – שאלה 11 – מודל משולב בשוק המוצרים ובשוק הכסף במצב של תעסוקה מלאה**

* הבהרנו חזור והדגש: אם אנחנו נמצאים במצב של תעסוקה מלאה, במידה והממשלה מבצעת מדיניות מרחיבה, נוצר תהליך של עליית מחירים. תהליך עליית המחירים, כך הסברנו בשיעורים, נובע מכך שנוצר למעשה עודף ביקוש (מעבר לתעסוקה מלאה) שמוביל לכך.
* עוד הסברנו – שבמצב כזה, צפויה לחול עלייה בריבית, כתוצאה מרידה בהיצע היתרות הריאליות M/P. וזה יקרה כל עוד עודף הביקוש נשמר.
* במלים אחרות: תזהו קודם כל מה יקרה לביקוש המצרפי AD בשוק המוצרים כתוצאה מפעילות הממשלה. חשבו לרגע, בשלב ראשון, מה יקרה ל-G מה יקרה להכנסה הפנויה ול-C ומה יקרה (אם בכלל) בשלב ראשון להשקעות. לפי זה תדעו מה יקרה ל-AD, בכמה הוא יגדל – זה בעצם משקף את עודף הביקוש.
* בשלב זה ניתן כבר לבנות משוואת מקורות ושימושים Y=C+I+G. חשבו לרגע: אם התוצר הוא של תעסוקה מלאה, האם הוא יכול לגדול? במידה ולא האם Y ישתנה? מה יקרה בסך הכל ל-C? מה יקרה בסך הכל ל-I? הרי אתם יודעים מה יקרה להכנסה הפנויה ולריבית... חשוב: בשאלות מסוג זה אנחנו לא מצפים שכל הערכים יהיו בתשובה מספרית מוחלטת. ייתכן והתשובה תהיה, למשל: ״הצריכה הציבורית תעלה ב-800, ההשקעות ירדו ביותר מ-200 והצריכה הציבורית תעלה ביותר מ-400״.
* כמובן לאחר מכן להציג מה קרה לדוח היווי הון I=Sp+Sg+Sb

**עקרונות ועיקרים – שאלה 12 – מודל משולב בשוק המוצרים ובשוק הכסף במצב של תעסוקה מלאה**

* בשונה משאלה 11, שבה לא היתה נטייה שולית להשקיע (הביקוש להשקעות הושפע רק מהריבית), כאן יש גם נטייה שולית לצרוך וגם נטייה שולית להשקיע – MPC ו-MPI.
* הממשלה הפחיתה מסים ב-400 וגם הקטינה הוצאות ב-50.
* הואיל והשינוי בערכי המס והוצאות הממשלה איננו זהה, נבחן מה קורה בגין כל השפעה בנפרד. כלומר, נבדוק מה קורה בעקבות המס להכנסה הפנויה ולשינוי בביקוש לצריכה פרטית, ומה כמובן קורה באופן ישיר לביקושים לצריכה ציבורית, ובהתאם (סיכום של השניים) מה קורה לביקוש המצרפי AD – במידה ועלה, כמובן שתיווצר אינפלציה, עליית מחירים, ירידה ביתרות הריאליות ועליית ריבית בהתאמה, שצריכה להקטין את הביקוש המצרפי דרך ירידה ב-C וב-I.
* כמו בשאלה 11, גם כן, ייתכן וחלק מהמשוואות יפורטו בצורה של טווח (לא בהכרח נדע ערך מספרי מדויק של השינוים, אלא האם הם גדולים / קטנים מערך מסוים) והמשוואות הרלוונטיות שאת שינוייהן נבחן הן Y=C+I+G ו-I=Sp+Sg+Sb.